Rúmenía 1989 : Mihail er ellefu ára , einrænn rúmenskur piltur sem býr við þröngan kost í Búkarest þegar forsetahjónin eru tekin af lífi í þjóðfélagsbyltingu . Algjör ringulreið ríkir - sem hefur mikil áhrif á fjölskyldu og allt hans umhverfi . Ísland 2000 : Unglingarnir Bergþóra og Finnur eru samrýnd systkini þótt ólík séu , hún luraleg og félagsfælin en hann á hraðri leið ,, í gráðugan faðm vaxandi klámfíknar . " Sagan hlaut Nýræktarstyrk Miðstöfðvar íslenskra bókmennta árið 2017 með afar lofsamlegri umsögn . „ Þetta er saga sem nær bæði að vera ótrúlega þroskað byrjendaverk og líka ungæðislegt ... skrifað af feikilegu öryggi . ... rosalega mögnuð bók . “ Þorgeir Tryggvason , Kiljunni „ Það tekst ekki allt í henni , en það besta er brilljant . “ Kolbrún Bergþórsdóttir , Kiljnni „ Vel heppnað verk sem lofar mjög góðu sem fyrsta skáldsaga höfundar með nýjar og spennandi hugmyndir . “ ⭐ ️ ⭐ ️ ⭐ ️ 1/2 Óttar Kolbeinsson Proppé , Fréttablaðinu „ Hér [ eru ] sjónarhorn sem sannarlega eru nýstárleg og forvitnileg ; og það er ekki á hverjum degi sem ungur höfundur kemur fram með svo metnaðarfulla fyrstu skáldsögu , stóra í sniðum og með nánast öll eilífðarmálin undir . Honum hlýtur því að fyrirgefast að færast fullmikið í fang fyrir það hugrekki og frásagnarkraft sem hann sýnir með þessari fyrstu bók sinni , það verður spennandi að sjá það sem síðar kemur . “ Gauti Kristmannsson , Víðsjá , Rás 1